Goreyê zanayîşanê ke ameyî girewtene çarçeweya tehqîqatêkê Serdozgerîya Komare ya Adana de Mersin û Adana de sereştişê keyeyan ameyî kerdene.
Sereştişê ke bi hawayêkê hemwaxtî ameyî kerdene de bêrê keyeyan ameyî şiktene û cigêrayîşê dergî ameyî kerdene. Reyna polîsanê ke keyeyî serûbin kerdî dest na xeylêk kitab, kovar û malzemeyê dîjîtalî ser.
Sereştişan de xeylêk kesî ameyî destbendkerdene ke înan ra tayî raştê şîdet û tehdîtan ameyî. Ame vatene ke derheqê 17 kesan de qerarê tepiştişî esto la nêame zanayene ke çend kesî ameyî destbendkerdene.
